НАРУЧИЛАЦ

**ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД**

УПРAВA ЈП ЕПС

**ДРУГАИЗМЕНА**

КОНКУРСНЕ ДОКУМЕНТАЦИЈЕ

ЗА ЈАВНУ НАБАВКУ ДОБАРА

У ОТВОРЕНОМ ПОСТУПКУ

ЈАВНА НАБАВКА ЈН/8000/0044/2016

(број 12.01.138184/14-17 од 18.04.2017. године)

*Београд, Април 2017. године*

На основу члана 63. став 5. и члана 54. Закона о јавним набавкама („Сл. гласник РС”, бр. 124/12, 14/15 и 68/15) Комисија је сачинила:

**ДРУГУ ИЗМЕНУ**

**КОНКУРСНЕ ДОКУМЕНТАЦИЈЕ**

за јавну набавку добара: Лична заштитна средства-Заштитна опрема за рад на надземним водовима

1.

У конкурсној документацији на страни 59.и 60., у Моделу оквирног споразума, врши се пренумерација чланова, тако да измењен Модел оквирног споразума сада има 19. чланова.

У прилогу ове измене налази се измењен Модел Оквирног споразума.

2.

Ова измена конкурсне документације се објављује на Порталу УЈН и Интернет страници Наручиоца.

Доставити:

- Архиви

1. **МОДЕЛ ОКВИРНОГ СПОРАЗУМА**

*У складу са датим Моделом оквирног споразума и елементима најповољније понуде биће закључен Оквирни споарзум. Понуђач дати Оквирни споразум потписује, оверава и доставља у понуди.*

**УГОВОРНЕ СТРАНЕ:**

1. Јавно предузеће „Електропривреда Србије“Београд, Улица царице Милице бр. 2, матични број 20053658, ПИБ 103920327, текући рачун 160-700-13 Banca Intesа ад Београд, које заступа законски заступник, Милорад Грчић, в.д. директора (у даљем тексту: Купац)

и

1. \_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_, ул. \_\_\_\_\_\_\_\_\_\_\_\_, бр.\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_, (као лидер у име и за рачун групе понуђача)(у даљем тексту: Продавац)

2 а)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_, Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

2 б)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_из \_\_\_\_\_\_\_\_\_\_\_\_\_, улица

\_\_\_\_\_\_\_\_\_\_\_\_\_\_\_\_\_\_\_ бр. \_\_\_, ПИБ: \_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_,

Текући рачун \_\_\_\_\_\_\_\_\_\_\_\_, банка \_\_\_\_\_\_\_\_\_\_\_\_\_\_ ,кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_, *(члан групе понуђача или подизвођач)*

(у даљем тексту заједно: Стране)

закључиле су у Београду, дана \_\_\_\_\_\_\_.2016.године следећи:

**Уводне одредбе**

имајући у виду:

* да је Купац на основу Закона о јавним набавкама ("Службени гласник РС" бр. 124/12, 14/15 и 68/15) (у даљем тексту: Закон) спровео отворени поступак, ради закључења оквирног споразума са једним понуђачем на период до две године, за јавну набавку добара “Лична заштитна средства-Заштитна опрема за рад на надземним водовима“ JN/8000/0044/2016,
* да је Продавац доставио прихватљиву понуду број \_\_\_\_\_ од \_\_\_\_\_\_\_. године (у даљем тексту: Понуда) која је саставни део овог Оквирног споразума,
* да је Купац у складу са чланом 108. Закона, донео Одлуку о закључењу оквирног споразума Продавцу под бројем \_\_\_\_\_\_ од \_\_\_\_\_\_\_\_. године.

**Предмет оквирног споразума**

Члан 1.

Предмет овог Оквирног споразума је купопродаја добара и то: “Лична заштитна средства-Заштитна опрема за рад на надземним водовима“, (у даљем тексту: Добра), а у свему према захтеву Купца из Конкурсне документације за јавну набавку број ЈN/8000/0044/2016, Понуди Продавца број \_\_\_\_\_\_ од \_\_\_\_\_\_\_\_\_. Године, Стуктури цене, Техничкој спецификацији, која као Прилог 1., Прилог 2., Прилог 3. и Прилог 4. чине саставни део овог Оквирног споразума.

**Вредност оквирног споразума**

Члан 2.

Вредност Оквирног споразума до које ће се извршити реализација предмета Оквирног споразума из члана 1. је до процењене вредности који износи \_\_\_\_\_\_\_\_\_\_\_\_динара (без ПДВ-а)

Порез на додату вредност биће обрачунат у складу са важећим законским прописима.

Укупно уговорена вредност укључује све зависне трошкове који се јављају приликом купородаје добара која су предмет овог Оквирног споразума.

**Начин и рок плаћања**

Члан 3.

Плаћање ће се извршити на текући рачун Продавца након испоруке добара по појединачној наруџбеници са пратећом отпремницом на којој ће задужено лице Купца својим потписом потврдити да су испоручена добра у складу захтеваним, у законском року од 45 (словима: четрдесетпет) дана пријема исправног рачуна.

Уз рачун, који доставља на адресу Купца: Масарикова 1-3, 11000 Београд, Технички Центар Београд, ПИБ: 103920327 и у коме обавезно наводи број оквирног споразума по коме је извршена испорука предметних добара, Продавац је обавезан да достави копију Наруџбенице и отпремнцу на којој је наведен датум испоруке добара као и количина испоручених добара са читко написаним именом и презименом и потписом задуженог лица купца које је примило предметна добра.

Обрачун испоручених добара према свим појединачним наруџбеницама вршиће се према јединичним ценама из Обрасца структуре цене и количинама дефинисаним у конкретној наруџбеници.

Износ на фактури мора бити идентичан са износом на наруџбеници.

Уколико на основу једне наруџбенице Продавац изда више фактура, збир њихових износа мора да буде идентичан са износом наруџбеници.

Само овако достављен рачун ће се сматрати исправним рачуном.

Обрачун испоручених добара према свим укупно издатим појединачним наруџбеницама не сме бити већи од вредности на коју се закључује Оквирни споразум.

Оквирни споразум се може испунити највише до износа новчаних средстава која се плански опредељују Годишњим програмом пословања за године у којима ће се извршавати финансијске обавезе, а у складу са законом и општим и посебним актима Купца.

**Рок и место испоруке**

Члан 4.

Рок реализације оквирног споразума је до утрошка уговорених средстава, а најкасније 24 (двадесет четири) месеца од дана закључења Оквирног споразума.

Продавац се обавезује да ће испоруку добара која је предмет овог Оквирног споразума извршити у року од \_\_\_\_\_ дана од дана пријема сваке појединачне наруџбенице од стране Продавца.

Место испоруке је: Територија Купца, по захтевима Техничких центара (Краљево, Крагујевац, Ниш, Нови Сад и Београд), на основу захтеваних добара по техничкој спецификацији.

У случају да Продавац не испоручи добра у уговореним роковима, Купац има право на наплату уговорне казне и средства финансијског обезбеђења, као и право на раскид оквирног споразума.

Члан 5.

**Начин и услови издавања наруџбенице**

Након закључења оквирног споразума, када настане потреба Купца за предметом оквирног споразума, Купац ће упутити Наруџбеницу Продавцу која садржи све битне елементе уговора а све засновано на ценама и условима из овог оквирног споразума.

Наруџбенице ће издавати овлашћено лице Купца, из службе Магацина и документације.

**Средства финансијског обезбеђења**

Члан 6.

Као средство финансијског обезбеђења за добро извршење посла, Продавац је дужан, да у року од 10 (словима: десет) дана од дана закључења Оквирног споарзума, Купцу преда:

1. Меницу која је:

* издата са клаузулом „без протеста“ и „без извештаја“ потписана од стране законског заступника или лица по овлашћењу законског заступника, на начин који прописује Закон о меници ("Сл. лист ФНРЈ" бр. 104/46, "Сл. лист СФРЈ" бр. 16/65, 54/70 и 57/89 и "Сл. лист СРЈ" бр. 46/96, Сл. лист СЦГ бр. 01/03 Уст. повеља)иЗакону о платним услугама (Сл.гл.139/2014 )
* евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења („Сл. гласник РС“ бр. 56/11 и 80/15) и то документује овереним захтевом пословној банци да региструје меницу са одређеним серијским бројем, основ на основу кога се издаје меница и менично овлашћење (број ЈН) и износ из основа (тачка 4. став 2. Одлуке).

1. Менично писмо – овлашћење којим продавац овлашћује купца да може наплатити меницу на износ од 10 % од вредности Оквирног споразума (без ПДВ) са роком важења минимално 30 дана дужим од рока важења Оквирног споразума.
2. овлашћење којим законски заступник овлашћује лица за потписивање менице и меничног овлашћења за конкретан посао, у случају да меницу и менично овлашћење не потписује законски заступник Продавца;
3. фотокопију важећег Картона депонованих потписа овлашћених лица за располагање новчаним средствима Продавца код пословне банке, оверену од стране банке на дан издавања менице и меничног овлашћења (потребно је да се поклапају датум са меничног овлашћења и датум овере банке на фотокопији депо картона),
4. фотокопију ОП обрасца.

Доказ о регистрацији менице у Регистру меница Народне банке Србије (фотокопија Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС)

Меница може бити наплаћена у случају да Продавац не буде извршавао своје уговорне обавезе у роковима и на начин предвиђен Оквирним споразумом.

**Квалитативни и квантитативни пријем добара**

Члан 7.

Продавац се обавезује да писаним путем обавести Наручиоца о тачном датуму испоруке најмање 2 (два) радна дана пре планираног датума испоруке.

Пријем предмета оквирног споразума констатоваће се потписивањем Записника о квантитативном и квалитативном пријему – без примедби и отпремнице и провером:

* да ли је испоручена уговорена количина на територијама Техничких центара Купца
* да ли су добра испоручена у оригиналном паковању
* да ли су добра без видљивог оштећења
* да ли је уз испоручена добра достављена комплетна пратећа документација наведена у конкурсној документацији.
* Уверење о исправности опреме за рад на висини од произвођача
* Упутство за руковање и одржавање опреме уз сваки комплет

У случају да дође до одступања од уговореног, Продавац је дужан да до краја уговореног рока испоруке отклони све недостатке а док се ти недостаци не отклоне, сматраће се да испорука није извршена.

Продавац је у обавези да у року од 5 (словима:пет) дана од комплетне испоруке добара, са овлашћеним лицима од стране произвођача опреме, на локацијама које одреди наручилац одређеног Техничког центра презентује наведену опрему, оспособи запослене који ће користити ту опремуа које одреди представник Купца, и да им изда Уверење (Сертификат) о обучености.

**Уговорна казна**

Члан 8.

Уколико Продавац не испуни своје обавезе или у року предвиђеним достављеном Наруџбеницом не испоручи добра из члана 1. овог Оквирног споразума, обавезан је да за сваки дан закашњења плати Купцу на име уговорне казне износ од 2% (два процента), од вредности неиспоручених добара.

Укупна висина уговорне казне, коју по основу из претходног става овог члана Продавац плаћа Купцу, може да износи највише 5% (пет процената), од укупне вредности Наруџбенице без ПДВ-а.

Уколико Продавац не испоручи Добра ни у даљем року од 10 (словима:десет) дана од дана истека рока дефинисаног појединачном Наруџбеницом, Купац има право да раскине овај Оквирни споарзум.

**Накнада штете**

Члан 9.

Уколико Купац, услед неиспуњења или неуредног испуњења уговорених обавеза од стране Продавца, претрпи штету, може захтевати поред уговорне казне, и накнаду штете.

Уколико Купац у уговореном року не исплати цену из члана 2. овог Оквирног споразума обавезан је да се сваки дан закашњења плати Продавцу законску затезну камату, до дана уплате своје обавезе.

**Гаранција**

Члан 10.

Продавац на испоручена добра из члана 1. овог Оквирног споразума, даје гарантни рок у трајању \_\_\_\_\_\_\_\_\_\_\_ месеца од дана сваке појединачне испоруке, осим за блокаторе пада где је гарантни рок у трајању од \_\_\_\_\_\_\_\_\_\_\_месеци од дана сваке појединачне испоруке

Купац има право на рекламацију у току трајања гарантног рока, тако што ће у писаном облику доставити продавцу приговор на квалитет, а најкасније у року од 3 (словима: три) дана од дана сазнања за недостатак.

Сви трошкови који буду проузроковани купцу, а везани су за отклањање недостатака на добру које му се испоручује, сагласно овом уговору, у гарантном року, иду на терет продавца.

**Дејство више силе**

Члан 11.

Уколико после закључења овог Оквирног споразума наступе околности више силе које доведу до ометања или онемогућавања извршења обавеза дефинисаних овим  Оквирним споразум, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима), императивне одлуке власти (забрана промета увоза и извоза) и сл.

Страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе.

Члан 12.

**Лица задужена за праћење реализације оквирног споразума**

Купац у складу са својим интерним актима именује лица задужена за праћење реализације овог Оквирног споразума и комуникацију са задуженим лицима Продавца.

Лица за праћење реализације Оквирног споразума

* ТЦ Нови Сад – Бранислав Орешковић
* ТЦ Краљево – Снежана Петровић
* ТЦ Ниш - Горан Иванчевић
* ТЦ Крагујевац – Радмила Богдановић
* ТЦ Београд- Бојан Трифуновић

Члан 13.

Купац може да дозволи промену цене или других битних елемената Оквирног споразума и то из објективних разлога као што су: виша сила, измена важећих законских прописа, мере државних органа и измењене околности на тржишту настале услед више силе.

Стране су сагласне да се евентуалне измене и допуне овог Оквирног споразума изврше у писаној форми – закључивањем анекса  уз овај Оквирни споразум.

**Важност оквирног споразума**

Члан 14.

Овај оквирни споразум се сматра закљученим када га потпишу законски заступници страна овог Оквирног споарзума, а ступа на снагу када Продавац испуни одложни услов.

Оквирни споразум важи до утрошка уговорене вредности, а најдуже две године од дана закључивања оквирног споразума.

**Завршне одредбе**

Члан 15.

Стране у оквирном споразуму су обавезне да једна другу без одлагања обавесте о свим променама које могу утицати на реализацију овог Оквирног споразума.

Члан 16.

У случају неоснованог одустанка или неиспуњења Оквирног споразума од стране једне уговорне стране, друга уговорна страна има право на раскид Оквирног споразума и накнаду штете.

За све што није регулисано овим Оквирним споразумом, примењиваће се одредбе Закона о облигационим односима.

Члан 17.

Евентуалне спорове по овом Оквирном споразуму стране ће настојати да реше на споразуман начин, а уколико у томе не успеју, уговара се надлежност суда у Београду.

Члан 18.

Саставни део овог Оквирног је:

Прилог број 1 Конкурсна документација ([www.ujn.gov.rs](http://www.ujn.gov.rs). Шифра:\_\_\_\_\_\_\_\_\_\_)

Прилог број 2 Понуда Продавца број од

Прилог број 3 Образац структуре цене

Прилог број 4.Техничка спецификација  
Прилог број 5 Средство финансијског обезбеђења

Члан 19.

Овај Оквирни споразум је сачињен у 6 (словима: шест) истоветних примерака од којих свакој страни припадају по 3 (словима: три) примерка.

|  |  |  |
| --- | --- | --- |
| **КУПАЦ** |  | **ПРОДАВАЦ** |
| **Јавно предузеће**  **„Електропривреда Србије“ Београд** |  | **Назив** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | М.П. | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
|  |  | **име и презиме** |
| **в.д. директора**  **Милорад Грчић** |  | **функција** |